لچہ: گلبانگے پہ دازن ءَ
شائر: رفیق نواب
شپ کپ انت بچکندگانی کاروان
ھون شنز انت لنککانی زیمراں
مرگ ارواہ ءِ کبس ءَ ایوک انت
زھر جنت جنگل نسیبیں شانتلے
جنت ءِ
پیچ ءُ پتاھاں در نئیت
گوں ھوس ناکیں ھماراں واجکار
گوانزگانی لولیاں وان انت شھید
چل ءُ چاردہ موتک کتگ سے شامے ءَ
تو گوں ھورکیں دیدگاں گلہ مہ کن
تمپ
بیابان ءِ زھیراں دروہ اتگ
ھون ءِ بوہ پیداک انت سرگوات ءَ نواب
دازن ءَ موتکے کتگ پہ چورواں
برھنگیں درچکے مہ بوتیں زندگی
مارا آدینکانی توپاناں نہ برت